Dobrodošli v videoposnetku, ki vam bo prikazal pravilno uporabo napolnjene injekcijske brizge Hukyndra za enkratno uporabo.
Injekcijska brizga je sestavljena iz treh delov: igle, držala za prste in bata.
Oglejmo si, kako deluje.
Zdravilo Hukyndra shranjujte v originalni embalaži v hladilniku pri temperaturi od 2 do 8°C.
Če je potrebno (na primer kadar potujete),
lahko posamezno napolnjeno injekcijsko brizgo zdravila Hukyndra hranite pri temperaturi 20ºC - 25ºC
za največ do 30 dni
– zagotovite, da bo zaščitena pred svetlobo.
Najprej vzemite zdravilo Hukyndra iz hladilnika.
Vzemite injekcijsko brizgo iz embalaže;
na nalepki preverite datum izteka roka uporabnosti in se prepričajte,
da je tekočina v brizgi bistra in brezbarvna.
Pred injiciranjem naj bo injekcijska brizga 15 do 30 minut na sobni temeperaturi.
Pomembno:
Ne odstranjujte sivega pokrovčka za iglo,
ne segrevajte zdravila Hukyndra
in ne uporabite napolnjene injekcijske brizge,
če je bila tekočina v njej zamrznjena.
Položite vse na čisto površino: injekcijsko brizgo, alkoholni zloženec,
kosem vate ali zloženec iz gaze in posodo za odlaganje ostrih predmetov.
Temeljito si umijte in osušite roke.
Izberite mesto injiciranja.
To mora biti oddaljeno najmanj 3 cm od prejšnjega mesta injiciranja in je lahko na sprednjem delu stegna ali na trebuhu, najmanj 5 cm od popka.
Mesto injiciranja obrišite z alkoholnim zložencem
s krožnimi gibi.
Pomembno je,
da si zdravila ne injicirate skozi oblačila
in si ga ne injicirate v kožo, ki je boleča, podpluta,
rdeča, trda, brazgotinasta,
strijasta ali v področje kože z luskavico.
Z eno roko držite napolnjeno injekcijsko brizgo, z drugo roko pa nežno odstanite pokrovček igle in ga zavrzite.
Ne dotikajte se igle in jo ohranite sterilno.
Normalno je, da se na igli pojavi nekaj kapljic tekočine.
Z eno roko držite injekcijsko brizgo med palcem in kazalcem kot svinčnik in pazite, da pri tem ne povlečete bata.
Z drugo roko nežno stisnite območje očiščene kože, da naredite kožno gubo, in jo čvrsto držite.
S sunkom zabodite iglo v kožo pod kotom 45°.
Po vbodu popustite kožno gubo.
Počasi potiskajte bat, dokler ne izpraznite brizge.
Počasi dvignite prst z bata. Bat se bo samodejno pomaknil navzgor in potegnil iglo v varovalo.
Upoštevajte, da se igla ne bo umaknila, dokler ne boste vbrizgali celotne tekočine.
Posvetujte se z zdravstvenim delavcem, če mislite, da niste prejeli celotnega odmerka.
Normalno je, da po umiku igle vidite vzmet okoli bata.
Na mesto injiciranja položite kosem vate ali zloženec iz gaze in ne drgnite mesta vboda.
Rahla krvavitev na mestu vboda je normalna.
Uporabljene igle, brizge in ostre predmete takoj po uporabi zavrzite v posodo za odlaganje ostrih predmetov.
Pokrovček za iglo, alkoholni zloženec,
kosem vate ali zloženec iz gaze ter embalažo
lahko odvržete med gospodinjske odpadke.